La musiche, lis peraulis e la vôs di Loris Vescovo si fasin sintî ancje a Viene.
Vinars ai 9 di Otubar il cjantautôr di Trivignan al sunarà te capitâl austriache.
L’apontament al è a tacâ di vot di sere li dal Heureka, un ambient une vore cognossût in chê citât che al propon une schirie di events, metûts dongje sot de etichete Euroots, dedicâts ae musiche di autôr che e cjape sùù des tradizions musicâls de Europe e lis misclice cun altris lengaç espressîfs.
Pe ocasion Loris Vescovo al sunarà e al cjantarà di bessôl – vôs e ghitare – e al presentarà tocs gjavâts fûr sei dal so repertori, a tacâ dal disc plui resint Penisolâti, sei de tradizion dal cjant popolâr furlan.
Ta chel stes puest a àn sunât timp indaûr ancje doi cjantautôrs sudtirolês, Aronne dell’Oro e Dominik Plangger, che a fasin musiche cun chê stesse ande poetiche e babeliche di Loris, che i plâs une vore al public atent dal Heureka.
fur_Latn fur_Latn fur_Latn fur_Latn fur_Latn